د سپينې ماڼۍ د ملي امنيت سلاکار هم په کرونا وايرس اخته شوی
سپينې ماڼۍ د ګل/ دوشنبې په ورځ ويلي د امریکې د صدر ډانلډ ټرمپ د ملي امنيت په سلاکار روبرټ اوبرائن کې د کرونا وايرس پخلی شوی دی. 
کراچۍ — سپينې ماڼۍ ويلي د ملي امنيت په سلاکار کې د کرونا وايرس لږې نخښې ښکاره شوي، هغه ځانله شوی او د خوندي ځای نه کار کوي. د بيان ترمخه د هغه نه صدر او مرستيال صدر ته هيڅ خطره نشته. ويل شوي د ملي امنيت د شورا کار بغېر د ودرېدو روان وي. 54 کلن د صدر ټرمپ انتظاميې لومړی لوړ پوړی چارواکی دی چې په کرونا وایرس اخته شوی دی. له دې وړاندې هم د سپینې ماڼۍ ځينې کارمندانو ته کرونا وايرس ورپورې شوي دي. ويل شوي اوبرائن د تېرې اوونۍ راهسې د کور د دننې نه کار کوي کله چې هغه د يورپ سفر کړی ؤ. نوموړی د صدر ټرمپ سره په اسانۍ سره ليده کاته کوي خو دا نه ده مالومه چې هغه په وروستي ځل د صدر سره کله ليدلي وو. خو اوبرائن د صدر سره په لسمه جولايۍ په ميامي کې ليدل شوی ؤ. په امریکا کې په څلور اعشاريه دوه ملينه خلکو کې د کرونا وايرس پخلی شوی او خواوشاه يو لک 47 زره کسان يې مړه کړي دي.